作者：无名氏
词牌/韵律：凤凰台忆吹箫・凤凰台上忆吹箫

paragraphs: 红蓓珠圆，素蕤玉净，南荒已报春还。
便迤逦，云开五岭，雪霁群蛮。
喜见东君信息，应不管、潘鬓新班。
凭谁寄，心萦秋水，目断春山。
长记小桥斜渡，潇洒处，苇篱茅舍三间。
肯伴我、风光赏遍，月影疑残。
好为调羹结子，玉弦冷、金鼎空闲。
北枝畔，谁念嶰律犹寒。